hbs_cyr fr ja ru id hbs_cyr mk bg mk hbs_cyr en mk ru mk ru ru bg ru bg ru mk mk mk mk mk ru en hbs_cyr mk bg mk hbs_cyr en mk ru mk ru ru bg ru bg ru mk mk mk mk mk ru en ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk en en mk hbs_cyr mk bg mk hbs_cyr en mk ru mk ru ru bg ru bg ru mk mk mk mk mk ru en
Страста на Групацијата Лакталис за млекото, која се пренесува од генерација на генерација уште од 1933 година, ја прави светски лидер во млечната индустрија денес. Бидејќи млекото претставува природно богат материјал, тоа е синоним за живот.
Млекото содржи најмногу од хранливите материи кои се од суштинско значење за правилен развој на телото, без разлика дали станува збор за мали деца, стари лица или болни. Покрај тоа, млекото има вистинска разновидност во својата трансформацијата, што овозможува, меѓу другото, и производство на сирење, симбол на француската гастрономија.
Ние го доставуваме најдоброто од млекото во сите млечни категории: сирење, но исто така и млеко за пиење, јогурт и ладни млечни производи, путер и млечни намази, млеко во прав за доенчиња и возрасни, производи за клиничка исхрана и млечни состојки. Ова е главната дејност на Групацијата Лакталис во текот на повеќе од 80 години која ја прави успешна во своето поле.
Лакталис ќе продолжи да го носи најдоброто од млекото за своите бројни потрошувачи.
НАЈДОБАР ПРОИЗВОДИТЕЛ НА СИРЕЊЕ НА СВЕТОТ
Андре Бени го направи својот прв камембер во 1933 година. Групацијата Лакталис е производител на сирење на прво место и продолжува да расте и да го зајакнува своето лидерство. Таа останува број еден во Франција, со широк спектар на сирења – од најтрадиционалните заштитени ознаки за потекло до најопштите. Поттикната од знаењето и вештините, како и нејзиниот раст ширум светот, Групацијата Лакталис придонесува за промовирање на француската гастрономија надвор од границите на Франција со извезување на своите сирења, а посебно брендот President, кој се продава во 160 земји. На ист начин, брендот Galbani е лидер кај италијанските сирења, кои се продаваат во 140 земји.
Групата Лакталис ги почитува локалните традиции на производство на сирење, зајакнувајќи ги насекаде каде што има производствени локации. Два такви примери се тварог, карактеристичен во источно-европските земји, и камајк во Србија.
ЕВРОПСКИ ЛИДЕР ВО МЛЕКО ЗА ПИЕЊЕ
Млекото за пиење е втор сектор во Групацијата во однос на прометот. Во овој сектор, Групацијата е лидер на европскиот пазар со големите брендови како Parmalat, Lactel и Puleva.
Компанијата е присутна во оваа категорија уште од самиот почеток и станува сѐ посилна со својот историски француски бренд Lactel. Групацијата Лакталис е присутна низ целиот свет на овој пазар, особено од 2011 година кога го купи мнозинскиот удел во италијанскиот бизнис Parmalat.
ГЛАВНА УЛОГА ВО КАТЕГОРИЈАТА НА ЛАДНИ МЛЕЧНИ ПРОИЗВОДИ
Групацијата Лакталис предводи во категоријата на ладни млечни производи во Европа. 2006 година беше пресвртна точка во историјата на компанијата на овој пазар, со заедничкото вложување Lactallis Nestle Chilled Products. Всушност, Групацијата оттогаш ги продава брендовите на светскиот лидер во прехранбената индустрија, давајќи им продолжен животен век благодарение на значителните индустриски и маркетиншки инвестиции. Како резултат на тоа, La Laitière, бренд на овој заеднички потфат, е втор на пазарот за ладни млечни производи во Франција и успешно го предава својот модел и на други места во Европа.
Во Југоисточна Европа, Dukat и Ljubljanske Mlekarne имаат регионално водство на овој пазар. Parmalat е исто така присутен во оваа категорија, особено во Канада, Австралија и Јужна Африка.
ЛИДЕР НА ПАЗАРОТ ЗА ПУТЕР И МЛЕЧНИ НАМАЗИ
Пазарот за путер и млечни намази е претежно европски; нивната потрошувачка е високо интегрирана во навиките за јадење. И покрај намалениот обем, оваа категорија зазема 10 % од прометот генериран од Групацијата Лакталис. Потрошувачите надвор од Франција особено го ценат „La Motte Président“, еден од нејзините водечки видови путер што се извезува на сите континенти.
РАСТЕЧКИ ИГРАЧ ВО ИСХРАНАТА
Растот на Групацијата Лакталис на овој пазар, каде што е присутна уште од 2006 година, е многу динамичен. Компанијата постојано ја зајакнува својата позиција како во исхраната за новороденчиња, така и во клиничката исхрана. Нејзиното меѓународно растечко присуство им овозможи на брендовите Picot и Celia да ги зајакнат своите позиции во странство.
Лакталис започна да ја промовира својата експертиза за млеко во нов сегмент од април 2014 година – сегментот на спортската исхрана – со лансирањето на новиот бренд Apurna.
НЕОСПОРЕН ЛИДЕР ВО ЈАДЕЊЕТО НАДВОР ОД ДОМА – КЕТЕРИНГ
Како лидер на пазарот во Франција, Групацијата Лакталис е меѓу првите млечни играчи кои ја препознаа можноста за нудење угостителски услуги надвор од домот. Всушност, Мишел Бени ја реализираше идејата за индивидуални мали пакувања на путер уште во 1960-тите, кои останаа најпрепознатливите производи за компанијата.
Развојот на Групацијата на овој пазар зависи од навиките на локалните потрошувачи. На пример, Северна Америка и Азија се два региона каде што луѓето имаат традиција на јадење надвор од дома. Поради тоа, Лакталис има сè поголема улога и е присутна во 60 земји со комерцијална организација посветена на т.н. пазар на „услуги со храна“.
ЕКСПЕРТ ВО МЛЕЧНИ СОСТОЈКИ
За крај, заземајќи 10 % од вкупниот промет на Групацијата Лакталис, млечните состојки се пазар кој постојано расте, воден од иновациите и екпертизата. Наменети за професионалци за храна (производители на чоколади, готвачи, пекари и други прехранбени индустрии) или фармацевтски или хемиски индустрии, сурутката и другите млечни прашоци нудат широк спектар на состојки со високоупотреблива вредност, што овозможуваат одговор на точните потреби на корисниците.
Пазарот на млечни состојки е силно воден од земјите во развој, од кои посебно се истакнуваат азиските, и претставува пазар предводен од совршенство.
© 2018 Lactalis Makedonija
Developed by: Total Communication SKP